Justin Kluivert

Justin Dean Kluivert (* 5. máj 1999, Amsterdam, Holandsko) je holandský profesionálny futbalista, ktorý hráva na pozícii útočníka v anglickom klube AFC Bournemouth. Je synom holandskej futbalovej legendy Patricka Kluiverta.

 Klubová kariéra 

 Ajax 
Kluivert prešiel akadémiou Ajaxu Amsterdam a zahral si aj za rezervný tím Jong Ajax. V prvom tíme Ajaxu v Eredivisie debutoval 15. januára 2017 pri víťazstve 3:1 nad PEC Zwolle. Svoj prvý gól za klub strelil 19. marca pri remíze 1:1 proti SBV Excelsior. Bolo to presne 10 rokov a jeden deň od posledného gólu jeho otca v kariére. Šesť zápasov odohral aj v Európskej lige kde sa Ajax dostal do finále no vo finále proti Manchestru United bol iba náhradníkom.

26. novembra 2017 zaznamenal hattrick pri víťazstve 5:1 nad Roda JC Kerkrade.

 AS Rím 
Dňa 12. júla 2018 prestúpil Kluivert do AS Rím za 18,75 miliónov eur po telefonáte Francesca Tottiho jeho otcovi. Kluivert sa stal v sezóne najmladším hráčom AS Rím, ktorý strelil gól v Lige majstrov. Stalo sa tak 3. októbra pri víťazstve 5:0 nad Viktoriou Plzeň. Bol to jeho prvý gól za AS Rím. Svoj prvý gól v Serie A strelil 16. decembra pri domácom víťazstve 3:2 nad Janovom.

 Hosťovanie v Lipsku 
Dňa 5. októbra 2020 bol Kluivert poslaný na sezónne hosťovanie do nemeckého klubu RB Leipzig. Prvý gól za klub strelil 5. decembra pri remíze 3:3 s Bayernom Mníchov. O tri dni neskôr skóroval v zápase skupinovej fázy Ligy majstrov UEFA 2020/21 pri víťazstve 3:2 nad Manchestrom United.

 Hosťovanie v OGC Nice 
Dňa 20. júla 2021 sa Kluivert pripojil k francúzskemu klubu OGC Nice na sezónne hosťovanie s opciou na kúpu.

 Hosťovanie vo Valencii 
Dňa 1. septembra 2022 bol Kluivert poslaný na sezónne hosťovanie do španielskeho klubu Valencia.

 AFC Bournemouth 
Dňa 23. júna 2023 prestúpil Kluivert do AFC Bournemouth v Premier League za nezverejnený poplatok.

 Medzinárodná kariéra 
V seniorskej reprezentácii Holandska debutoval 26. marca 2018 v prípravnom zápase pri výhre 3:0 nad Portugalskom.

 Štatistiky 

 Klubové 
K 28. júnu 2023
+Zápasy a strelené góly za kluby, v sezónach a súťažiachKlubSezónaLigaNárodný pohárEurópske poháreOstatnéCelkomDivíziaZápasyGólyZápasyGólyZápasyGólyZápasyGólyZápasyGólyJong Ajax2016/17Eerste Divisie82――—82Ajax Amsterdam2016/17Eredivisie142―620―2022017/1830102141 20―3611Celkom441221100―5613AS Rím2018/19Serie A29110511—3522019/2022420723—3172020/2120—―—20Celkom53530124―689RB Leipzig (hosť.)2020/21Bundesliga19310711—274OGC Nice (hosť)2021/22Ligue 127442――296Valencia (hosť.)2022/23La Liga26622―130298Celkovo177321252951021942
Poznámky
1 Liga majstrov UEFA
2 Európska liga UEFA
3 Supercopa de España

 Medzinárodné 
K 28. júnu 2023
+Zápasy a góly za národný tímNárodný tímRokZápasyGóly201820Celkovo20

 Úspechy 
Ajax Amsterdam

 Európska liga UEFA: vicemajster 2016/17

 Referencie 

 Iné projekty 

 Externé odkazy 
 Justin Kluivert na transfermarkt.com

 Zdroj 

Kategória:Holandskí futbalisti
Kategória:Hráči Ajax Amsterdam
Kategória:Hráči AS Rím
Kategória:Hráči RB Leipzig
Kategória:Hráči OGC Nice
Kategória:Hráči Valencia CF
Kategória:Hráči AFC Bournemouth
Kategória:Osobnosti z Amsterdamu